Rampasan kuasa

Rampasan kuasa atau kudeta (daripada istilah  iaitu "pukulan terhadap negara") ialah "penggulingan kekuasaan" suatu pemerintahan biasanya secara keras dan tiba-tiba oleh golongan dalam tertentu - selalunya tentera - dalam sebuah negara, dan akan digantikan dengan pemerintah lain, sama ada awam atau tentera. Jika rampasan kuasa tersebut tidak berjaya sepenuhnya, ia mungkin menyebabkan perang saudara.

Pengungkapan situasi gawat dalam bahasa Perancis asalnya untuk menerangkan menggambarkan keadaan penumpasan kuasa perundangan oleh pihak eksekutif beberapa kali di negara Perancis terutamanya semasa insiden 18 Brumaire dilaksanakan Napoleon Bonaparte.

Jenis
Sebuah kajian bertarikh tahun 2016 mengkategorikan perampasan ini kepada empat hasil yang berkemungkinan:
 Rampasan yang gagal
 Tiada perubahan pada rejim, misalnya apabila seseorang ketua itu diusir keluar tanpa berubahnya identiti kumpulan yang mengambil alih mahupun undang-undang memerintah
 Penggantian kediktatoran yang sedia ada dengan suatu kediktatoran lain yang baru
 Penggantian kediktatoran diikuti oleh pendemokrasian (dikenali sebagai "rampasan berdemokrasi")

Kajian ini juga mendapati bahawa hampir separuh daripada perampasan kuasa yang berlaku sewaktu dan selepas Perang Dingin turut melantik rejim autokratik yang baru. Kediktatoran baru yang diasaskan gerakan perampas kuasa melakukan lebih banyak penindasan pada tahun berikutan sesebuah rampasan berbanding dengan tahun sebelum perampasan itu berlaku. Satu pertiga daripada rampasan yang dilakukan sewaktu Perang Dingin dan 10 peratus rampasan pasca-tempoh tersebut menyusun semula tampuk pimpinan rejim yang ada. Pemerintahan berdemokrasi diasaskan ekoran 12 peratus rampasan kuasa sewaktu Perang tersebut dan 40 peratus selepas perang ini.

Saintis politik Samuel P. Huntington mengenalpasti rampasan kuasa atau kudeta kepada tiga kelas situasi, iaitu;
 Rampasan kuasa sempalan, dilakukan oleh kelompok bersenjata yang dapat terdiri dari anggota Ketenteraan tentera yang tidak berpuas hati dengan dasar-dasar pemerintahan semasa, kemudian melakukan gerakan yang bertujuan menggulingkan pemerintah tradisional dan kemudian menciptakan suatu elit birokrasi baru.
 Rampasan kuasa wakil, dilakukan oleh sekelompok pengkudeta yang akan mengumumkan diri sebagai perwakilan dalam rangka meningkatkan ketenteraman awam, kecekapan, dan mengakhiri korupsi, para pemimpin kudeta akan menggambarkan tindakan mereka hanyalah tindakan sementara dan akan menyesuaikan dengan keperluan semasa pemerintah. Pada umumnya, kudeta jenis ini sering dilakukan dengan cara mengubah bentuk pemerintahan awam menjadi bentuk pemerintahan ketenteraan.
 Rampasan kuasa veto, dilakukan melalui penglibatan dan pergerakan sosial dari sekelompok khalayak rakyat dalam melakukan penekanan berskala besar yang berasas luas kepada bangkangan daripada pihak awam.

 Pemimpin kini yang mendapat kuasa melalui rampasan kuasa 
 Gelaran Nama Mendapat kuasa Menggantikan NegaraSultan  Qaboos bin Said Al Said1  23 Julai 1970  Said bin Taimur  Presiden  Teodoro Obiang Nguema Mbasogo  3 Ogos 1979  Francisco Macías Nguema  Presiden  Yoweri Museveni  29 Januari 1986  Tito Okello  Presiden  Blaise Compaoré  15 Oktober 1987  Thomas Sankara  Presiden  Omar Hasan Ahmad al-Bashir  30 Jun 1989  Sadiq al-Mahdi  Presiden  Idriss Déby  2 Disember 1990  Hissène Habré  Presiden  Yahya Jammeh2  22 Julai 1994  Dawda Jawara  Presiden  Denis Sassou Nguesso  25 Oktober 1997  Pascal Lissouba  Perdana Menteri  Hun Sen  Ogos 1997  Norodom RanariddhPerdana Menteri (memangku)  Frank Bainimarama  5 Disember 2006  Laisenia Qarase  Presiden  Mohamed Ould Abdel Aziz3  6 Ogos 2008  Sidi Ould Cheikh Abdallahi  Presiden (memangku)  Manuel Serifo Nhamadjo4  11 Mei 2012  Raimundo Pereira  Presiden (memangku)  Adly Mansour5  3 Julai 2013  Mohammed Mursi   Perdana Menteri  Prayuth Chan-ocha   22 Mei 2014  Yingluck Shinawatra6  Presiden Jawatankuasa Revolusioner  Mohammed Ali al-Houthi  6 Februari 2015Abd Rabbuh Mansur Hadi7  Presiden  Emmerson Mnangagwa     Robert Mugabe8  

Nota
1Menggulingkan ayahandanya tanpa pertumpahan darah.
2Kemudian disahkan oleh pilihan raya bebas dan bersih.
3Kemudian disahkan oleh pilihan raya "memuaskan".
4Selepas rampasan kuasa Guinea-Bissau 2012.
5Selepas rampasan kuasa Mesir 2013.
6merupakan Perdana Menteri de facto pada ketika itu namun diperintahkan mahkamah agar meletakkan jawatan, lihat Rampasan kuasa Thailand 2014
7Hadi meletakkan jawatan pada 22 January 2015.
8Mugabe meletakkan jawatan sebagai Presiden negara tersebut pada 21 November 2017 tidak lama selepas rampasan kuasa yang berlaku.

 Lihat juga 
 Demokrasi
 Pemerintahan diktator

 Rujukan 

Kategori:Perubahan dalam kuasa politik

Kategori:Ketenteraan